பன்னாட்டு போட்டிகளில் சவுரவ் கங்குலி அடித்த நூறு ஓட்டங்கள்

சவுரவ் கங்குலி முன்னாள் இந்திய மட்டைப்பந்து வீரர் மற்றும் இந்திய துடுப்பாட்ட அணியின் தலைவர் ஆவார். இவர் 1992இல் சர்வதேச அளவில் அறிமுகமானதிலிருந்து 2008இல் ஓய்வு பெறும் வரை, தேர்வுத் துடுப்பாட்டத்தில் 16 சந்தர்ப்பங்களிலும், 22 ஒருநாள் பன்னாட்டுத் துடுப்பாட்ட (ஒருநாள்) போட்டிகளிலும் நூறு (100 அல்லது அதற்கு மேற்பட்ட ஓட்டங்கள்) எடுத்துள்ளார். 

1996 ஜூன் மாதம் இலார்ட்சில் இங்கிலாந்து துடுப்பாட்ட அணிக்கு எதிராகத் தேர்வு துடுப்பாட்ட அறிமுகத்தில் முதல் நூறு ஒட்டம் எடுத்தார். இந்த சாதனையைச் செய்த பத்தாவது இந்திய வீரர் இவராவார். இந்த மைதானத்தில் அறிமுகமான போட்டியில் சதம் அடித்த மூன்றாவது வீரர். ட்ரெண்ட் பிரிட்ஜில் நடந்த அடுத்த போட்டியில், இவர் 136ஓட்டங்கள் எடுத்தார். மேலும் தனது முதல் இரண்டு ஆட்டத்திலும் ஒவ்வொன்றிலும் சதம் அடித்த மூன்றாவது துடுப்பாட்ட வீரர் ஆனார். இந்தியாவுக்கான முன்னணி தேர்வு ஆட்ட நூறு ஓட்டங்கள் எடுத்தவர்கள் பட்டியலில் கங்குலி எட்டாவது இடத்தில் உள்ளார். இவரது அதிகபட்ச ஓட்டங்கள் 239  இவரது இந்த இரட்டை நூறுகள்  2007 ல் பாக்கித்தான் துடுப்பாட்ட அணிக்கு எதிராகப் பெங்களூரு எம். சின்னசாமி அரங்கில் பதிவு செய்யப்பட்டது. தென்னாப்பிரிக்கா மற்றும் மேற்கிந்தியத் தீவுகள் தவிர அனைத்து தேர்வு துடுப்பாட்டம் விளையாடும் நாடுகளுக்கு எதிராக இவர் நூறு ஓட்டங்கள் எடுத்துள்ளார். இந்தியாவுக்கு வெளியே எட்டு நூறுகள் உட்பட பதினான்கு துடுப்பாட்ட மைதானங்களில் இவரது நூறு ஓட்டங்கள் பதிவாகி உள்ளன. இவரது ஒட்டம் தொண்ணூறுகளில் நான்கு சந்தர்ப்பங்களில் உள்ளன இதில் இருமுறை எடுத்த ஓட்டங்கள் 99 ஆகும். 

ஒருநாள் போட்டிகளில், கங்குலி பத்து எதிரணிகளுக்கு எதிராக நூறு அடித்துள்ளார்  மேற்கிந்தியத் தீவுகளைத் தவிர நிரந்தர ஒருநாள் பன்னாட்டு துடுப்பாட்டம் ஆடும் அனைத்து நாடுகளுக்கும் எதிராக நூறு ஓட்டங்கள் எடுத்துள்ளார். அவரது முதல் ஒருநாள் சதம் இலங்கைக்கு எதிராக ஆகஸ்ட் 1997இல் கொழும்பின் ஆர். பிரேமதாச அரங்கத்தில் எடுத்தார். 1999 துடுப்பாட்ட உலகக்கிண்ண போட்டியின் போது இலங்கை துடுப்பாட்ட அணிக்கு எதிராக 183 ஓட்டங்கள் எடுத்தார். ஜனவரி 2019 நிலவரப்படி, ஒருநாள் போட்டிகளில் நூறு ஓட்டங்கள் எடுத்தவர்கள் பட்டியலில் எட்டாவது இடத்தில் உள்ளார். இவரது 22 சதங்களில் நான்கு இந்திய மைதானங்களிலிருந்து வந்தவை. பதினெட்டு நூறு ஓட்டங்கள் பிறநாட்டு மைதானங்களில் எடுத்தவை. இவர் 90 முதல் 100 வரை ஆறு முறை ஆட்டம் இழந்துள்ளார்.

விசை

தேர்வு நூறு ஓட்டங்கள்

ஒருநாள் போட்டியில் நூறு ஓட்டங்கள்

குறிப்புகள்

மேற்கோள்கள் 

துடுப்பாட்ட வரலாறு